કિમ જોંગ સાથેની મુલાકાત પહેલાં ટ્રમ્પે આશા વ્યક્ત કરી છે કે, આ સંબંધ એવો સંબંધ હશે જે, વર્ષોથી ચાલી રહેલા પરંપરાગત સંબંધોથી વધુ સારા અને મજબૂત હશે. ટ્રમ્પે પહેલાની સરકારો ઉપર ઉત્તર કોરિયા સાથેના સંબંધો નહીં સુધારવાનો આરોપ પણ લગાવ્યો. ટ્રમ્પે જણાવ્યું કે, અમેરિકાના અગાઉના પ્રેસિડેન્ટ દ્વારા આ કામ થઈ જવું જોઈતું હતું. ઉલ્લેખનીય છે કે, ગત મહિને જ બન્ને નેતાઓ વચ્ચે બેઠક યોજાવા અંગે જાહેરાત કરવામાં આવી હતી. ટ્રમ્પે કહ્યું કે, કિમ જોંગ સાથેની બેઠક દુનિયા માટે ઘણી રોમાંચક હશે.